text:
Malaysia, Pandan Indah ah Myanmar numeikhat ki thatlum
Malaysia, Pandan Indah vengsung aom innsung khatah Myanmar gammi numeikhat asisa in kimu cih Bernama pan kiza hi. Tua numeinu pen asi mawkmawk hilo in, akithat “Murdered” kici sawnsawn hi.
Hihvai tawh kisai in palik thunei ahi Ampang Jaya OCPD Asst Comm Hamzah Alias in agenkhiatna ah tua numei asipen alawmte khatin Monday nitaklam 2:52pm hunpawl in amuhkhiat cihi. Tua alawm amukhia penzong Myanmar gammi khatmah kici hi.
Asi Myanmar numeinu pen kum 40 gualpawl hi a, innsung ah sisan dimzihziah lakah aluanghawm kimu a, amaitang leh akhut khawngzong liamma akikuiliam pawlkhat om cihi.
Tua asi numeinu pen alawmte’n Phone tawh asapsap hangin a phone lenvetlo hi. Tuaciangin a innah delhphei in, inn kongkhak zong kihong ahih manin, asungah alut ciangin asisa in akimu cihi. Tua asinu in tapa khatzong nei a, naupanglai mahmahkhat hi in, innsung ah kapvangvang cihi.
theSun te pulakna ah tua asinu ii atapa pen kum 4 bekbek aphapan khat hi a, anu akithahlup ciangin amahguak inndei sungah kapvangvang cimawk hi.
Tua numeinu pen gamdangmi te cidamna kisitna “Health Screenings” bawlna Company khatah Assistant nasep asemkhat ahihi. Hihnu sihna vaitawh Myanmar gammi kum 26 aphakhin pasal khatzong kimankhin hi ci’n palik thunei te’n genkhia hi.
Tua muanmawh tawh akiman Myanmar gammipa pen Tuesday (March 20) nidong kikemphotding a, thusitna abanban in kineiding cih kiza hi.
More: Myanmar, Tanintharyi khuapi Myeik leh Bangkok kikal Direct vanleng kilengsak tading
Myanmar gammi numei cihciang bektawh News ah ki suaksak in, amin apuam bangmah ki gelhbehlo hi. Pandan Indah vengpan hihthu atheician te’n Comment ah hong Update unmaw….. Sawltak #zomidaily


c: text/html

text:
SUB-HEADQUARTERS YMA CHAMPHAI INFIAMNA NEIH A NI
Vengthlang,29th March (Pathianni) : Ni 25-26 .3.2009 atanga tan Sub Headquarters YMA Champhai sports chu zawh fel a ni ta. He infiamnaah hian Vengthar Branch YMA chuan Gold-3, Silver - 3 leh Bronze 1 lain lawmman pakhatna lain No mawi tak an hawn a ni.
Infiamna hi chi hrang hrangah neih niin kan veng pawn in Relay Race, Volleyball leh Long Jump ah te Gold Medal lain meter 100 intlansiakah pathumna kan ni bawk a ni.
Kan veng tihming tha tute :
Volleyball : Tv. PC Lalnienga, K-Sec
Pu Lalfakzuala, N-Sec
Tv. Lalrosiama (Pasiama), K-Sec
Tv. RC Laltanpuia, K-Sec
Tv. Rama Varte, K-Sec
Tv. Lalrawngbawla, K-Sec
Relay Race : David Lalthansanga, K-Sec
Lalrinawma, T-Sec
Isaac Lalrinngheta, N-Sec
Lalfakzuala, K-Sec
Long Jump : Isaac Lalrinngheta, N-Sec (G)
David Lalthansanga, K-Sec (S)
100 meters : Lalfakzuala, K-Sec (B)
-----------------------------------------------
Famchang
Ni 27.3.09 (Zirtawpni) zing Dar 1:30 khan Pu Zaihnuna, N-Sec a mi chu Cancer natna avangin a boral a. A ruang hi Zirtawpni vek khan Vengthlang thlanmualah vuiliam a ni. Tin, Ni 27.3.09 (Zirtawpni) zan dar 5:30 khan Tv. Lalram- nghaka, T-Sec chu an mahni chenna Inah a boral a. A ruang hi tlaivarpui a nih hnuin nimin khan Vengthlang thlanmualah vuiliam a ni. Khawhar lusun chhungte kan tuarpui takzet a ni.
Keimahni
Hun rei tak phone line a that loh avanga kan Website kan Update theih loh hnuah tun tum chhuak atang chuan www.ymapalai.blogspot.com chu hniang hnar taka buatsaih tum a ni leh ta. Kan thiante leh kan naute pawh i han hrilh darh leh tak tak teng aw........
Bengchheng Leh Ta
Tunlai hian Pu Sangchia Dawr kawtah IB Veng tleirawl leh Dawr Veng tleirawl thenkhat ten bengchheng an siam nasa thei hle. Heng tleirawl ho hian khawlai kal lo au nawmnahin a changin an lo tibuai thin a ni tih thu Palai-in kan dawng. Security ten hma an la lo a nih chuan Police hnenah report hial an duh thu an sawi lang tel bawk.
Malsawm Ruah Sur
Thla nga lai ruah a sur tawh loh hnuah kar hmasa Ningani tlai khan ruah a rawn sur ve ta. Hei hian Champhai boruak a ti vawt thar leh hle.
Khelkawm Intihsiakna
Ni 31 March - 3 April chhung hian Hmeichhe khelkawm intihsiakna Mizoram pum huap chu Chhangphut Field-ah neih a ni dawn. He intihsiaknaah hian Mizoram hmun hrang hrang atangin infiammi an rawn kal khawm dawn a, kan veng pawhin Lunglei Team kan thleng leh dawn a ni. Tlawmngaia Leitlangpui nula te lo thleng theuh thei turin chhungtinte i in buatsaih ang u.
-------------------------------------------------
Champion Lawm
MFA Cup khelh zawh taka Chakber nihna lallukhum khumta Khawzawl Zone chuan ni 25.3.09 (Ningani) khan khawtlangin ruai nen ropui taka lawm a ni.
Sorkar Mirawih
Mizorama Sorkar hnathawk, a nghet leh nghet lo awm zawng zawng chu sing 5 sang 6 leh 640 an ni a, heng zingah hian sorkar hna thawk nghet, regular sing 4 sang 6 leh 874 an awm a, Muster Roll (MR) 7,848 leh Work-charged a thawk mi 1,918 an awm bawk.
MPF In Hma La Leh Tan Ta
Mizoram People Forum chuan South Tuipui biala inthlanna thianghlim, muanawm, dik leh fel fai a awm theih nan tunlai hian beihpui an thlak mek a, MPF hruaitu, khaw hrang hrang tlawha zin mekte hi an General Secretary, Upa Lalramthanga’n a hova, he bialah hian MPF Local Forum din a la nih ve loh avangin MPF Local Forum pawh a remchan dan a zirin an din nghal dawn a ni. Hetih lai hian BJP Mizoram Pradesh chuan tun tuma Mizorama Lok Sabha MP thlannaah candidate siam lova hai mai an tum tih an sawi a, an Party mite chu an duh duh vote turin zalen an pe nghal a ni. Hemi chungchanga an thu chhuahah BJP chuan Opposition Party pahnih, MNF leh MPC nen candidate intawm siam turin hma an la ho emaw an tih laiin heng Party pahnihte hian ro hran an nei ta nia sawiin hei hi an ral ban chhan niin an sawi tel bawk a ni.
Result Chhuakta
Zirtawpni khan HSLC result a chhuak a kan member zingah pawm mi engngemaw zatin hlawhtlinna in hmu tih kan hria. Kan lawmpui takzet che u a, in hmingte rawn tarlan chak viau mah ila kan hrekim thei si lo che u a, pawi kan ti takzet a ni. In kal leh zelna turah YMA Palai chuan duhsakna chibai kan buk tak meuh meuh che u a ni.
------------------------------------------------
SUALna NEILO CHUAN DENG RAWH SE
Uncle^Shabby
Tunlai kan Zoram titi tam ber pakhat chu eirukna a inhnamhnawih leh ruihhlo zuarte`n Pathian Ram an thawh ve phal sak tawh lo nise tih a ni. Ngun taka ngaihtuah chuan hei hi thil tha tak eirukna leh ruihhlo do na kawngah pawh chak taka hma min lak tir tu a ni thei hial awm e. Hetiang a hma kan la dawn anih chuan Mizo mipuite hian Pathian Ram thawh thei kan awm dawn a mi le? Mi hrang hrang eizawnna i han thlir ho teh ang :
Sum dawng : An thil zawrh reng reng an lakna ngai chiaha mi hrang hrangte hnenah pe thin chu Commission ho hi a ni awm e. An thil zawrhte kan han lei dawn a, a man man zawka lei kan duh avangin theih tawpin kan han nawr hniam a. Chutah ‘ka lakna ngai chiahin ka pe chu u’ an han ti a, rilru nuam takin kan lei phah thin a. Hetia lakna ngai chiaha hmun hran hrana an zawrh hnu pawh hian chhungkua chu an la chawm thei tho mai hi eirukna sap hovin Corruption an tih hi a ni ve thei tho lo maw.
Dawr kai tam tak pawh hetiang deuh tho hi an ni hlawm tlat. An lakna pawh pha manglo a min leitir hnu pawh hian an chhungkaw khawsak leh nih phung erawh a buai phah chuang lo hi Corruption chikhat chu a ni ve tho lo maw.....
Sawrkar hnathawk : Sawrkar sum eiru lem lo amah erawhchu Sawrkarin hlawh a pek pawh duh tawk lova hnadang thawh san deih pawh hi i huam tel tir ve ta ila. Then khat lah aikal lain Sawrkar hnathawk chung reng si in sum zawng thinte pawh hi eirukna chuan a la huam tel tho mai lawng maw... Doctor ho lahin Clinic hawng lo turin Sawrkarah hming an ziah mai bakah sum tam tak an lak hnuah pawh hmun hrang hrangah Clinic an hawng fer fur te pawh hi eirukna chikhat chu a ni thei tho lo maw.... Chu lovah tlai tak taka kal thin ho hi?
Sawi tur tam tak la awm mahse kan ziahna hmun a zim em avangin kan sawi vek seng lo a ni ber e. Hetiang dinhmun a ding mek Zoram-ah hian tunge thlamuang taka Pathian Ram chu thawh thei ta ang le? Chanchinbu leh thil chi hrang hranga pawr taka sawi thinte pawh kha Sawrkar sum kan eiruk loh leh ruihhlo kan zawrh loh avang ngawtin kan fihlim ngawt chuang lo tih hi i hre nawn leh ang u. Chuvang chuan nitin a kan hna thawhna theuhah rinawm leh dik takin thawk ila, engkim ti thei Pathian chuan kan eikhawp chu min pe ngei ngei ang tih hi i hre tlat ang u. Tichuan rilru nuam takin Pathian Ram kan thawh tawh dawn nia. Kan sel vak vak te sel ngam tur hian SUALna NEILO CHUAN DENG RAWH SE... tih hi kei ka ngaihdan a ni.
--------------------------------------------------
AK 47
(AK - 47 hi Chawngkhum dantlang
huat loh a ni, i lo hua a nih chuan
lo ho mai mai rawh )
J U David-a te mikhual nu-in min duh theih nana kan tap vel kha chu ka zei ve thlawtin ka in hria......chuan keima ta emaw kan lo intia mi fanu ta lek a lawm ka lo nih Papui-a, News Ed.
J Tawn hriat kan ngah zawh poh leh sawisel tur kan ngah a nih ber mai hi maw.... Zaupuia, V-Sec
JTp, nupui i neih ve hunah chuan tactic thar tha deuh ka hrilh ve dawn che nia..... Sepa, K-Sec
JKa solo laia chil kan lem ri kauh kha chu eng solfa mah hian a mil thei tawh lo reng reng. FK-a, Jt. Ed.
J Kumin chu Bialnu neih hmel deuhin in awm tluan leh mai mai teng....... Liana (KTP Leader), N-Sec
JThianpa Rohlira hi chu kan Ruling loh vang mai mai a lawm Kohhran-ah hian a in hman.. Pu Zohlira, V-Sec
JInrinni hi chuan min rawn be buai tawh lo hram teh u, huanah feh a ngai tlat..... ? Hruaia DK, V-Sec
JLC, kan veng tleirawl ho zinga pakhat ber hi chu min lo sih chhuah ve la........ I U ChL-a, N-Sec
J Tap chungin ka rawn fang leh hmana kan tuanna. Nunhlui zamual liam hnute kha, koh kir leh theih chang se... auh ruai ruai ka nuam mang e ** Mun Mun-i, T-Sec
J Mi inneih ni a tleirawl rual phurh kual hi ka tan chuan hun tha ber chu a ni ta....... Sir Tluanga, Full Vancancy
JNgam loh vang em em pawh niloin In luah tur zawngin Zirtawp zan atanga Pathianni zan thleng pu te laichhuat kan va belh ve leh zan kha..... Pu Bula, Fin. Secy
JRamzau, min kian thei lo a nih chuan Court-ah ka khing dawn che..... Mathantea, Ex-Secy
JNu berte an zin hi chuan zero bulb pawh tih en a ngai lo tlats.... Sir RS-a, N-Sec
JHrangman, vawi khatmah zan reiah i 407 a leng chhuak turin min rawn sawm tawh suh. Nl. Hmingi, Pre. duhlo tu

robotstxt: allowed

filter: keep


text:
MIPHUN THUANTHU THIMTERTU
7
(Tuisan
Laimi dinhmun parah thlirkhawmnak asi)
Saklam laitlangah Falam hi a thangsolo zet tiah an sim. Midang, pengdang
mawhsiatnak tongkam kan thei tam zet. A thahnemlo, kan thansoh phah cuanglo.
Kan thuanthu ihsin kan zir ih kan thleng aw lo asi le kan parah a thleng zo mi
a tlengsal rero lai ding ti simcia theih asi. Biaknak, politics, miphun, pursum
leilawn, mibur cangvaihnak tinkim ah duhtu a sam lo zet. Ziangvek pawlin Falam
khua, Falam milesa mibur umkhawmnak khua a thimter, thuanthu ihsin zirin thleng
awknak lamzin, santhar lamzin eng sialin zawh thlang uhsi.
1) Hruaitu le hruaitu dodal awknak
Falam milesa pawl, hruaitu pawl hi pengdang unau pawl hnakin an aa, an tawntai
cuang lo. Hauitu pawl dodal awknak in mipi thinlung a siatsuah.
Thu rel tlanglo: Miphun, mibur hruaitu pawl thu hla an reltlang maltuk. Mahte
fimbikah ret awaw, mahlemah duh awknak, porh awknak lungput in pehtlaihnak a
siatsuah. Fimnak thiamnak a neitu pawl hnen ihsin thurawn lak le thutha hawl thlangin
hnatuan tlang kan thiam lo. Khat le khat hnen ihsin zirding, thazang lak ding,
thazang hlawmkhawm hna an rak thiam lo.
Cohlang aw lo: Khat le khat hruaitu ah an co hlang aw lo. Mibur a tum maw, a te
maw, tuanlai maw, tuan hrih lo maw, cawlzo maw, hruaitu pawl co hlang aw tawnin
kutkai in hnatuan tlang ding thuanthu in a phutzat in a rak um lo.Miphun dang
cu kan ngaisang zet. Mai miphun hruaitu cohlang thei lo in miphun dang upat le
cohlang timi cu amah le mah a thei aw lo, miphun siatsuahtu asi.
Dodal awaw: hruaitu le hruaitu dunglam ihsin keu aw, relsia, thangsiat awknak
pawl hi miphun siatsuahtu asi, tawpter a cu tuk zo. Biaknak, miphun mibur
hruaitu pawlin hruaitu dang an simsiat, relsiat, thangsiat tikah ngaisak hlah.
Huatnak in a luahkhat mi pawlin thiltha an tuah mi hnakin a tawpah an
siatsuahmi a tam ringring asi ti milai thuanthu in in sim. Dodal awknak tawpter
in siatnak ah humtaw tawnin, palh nak ah ngaidam aw tawn in tungding aw tawn in
duhdawtnak a leng ding maw, mipi thinlung siatsuahtu kan si hrih ding maw? Hril
cio uhsi.
Hnatuan tlang thei lo: Santhar fimsan asi. Dictator san asi nawn lo. Lamtangbul
nei in polkom sung hnatuansan asi nawnlo. Mithiam mifim pumpe aw theithei
tuantlangsan asizo. Thiamtheh, thei theh, fim theh ti a um lo. Thathnemnak nei
lo an um loih midang tullo zohman an um lo. Mai peng, mai miphun cohlang aw
tawn in tumtah bang aw pohpoh hnatuan tlangsan asi. Leitlun pumhuap
tuantlangsan asi. Tuantlang kan zir ding maw, kan miphun thuanthu dung kan
tawlhpi sinsin ding maw, hril cio uhsi.
2) Hruaitu tha hring suak lo
Hruaitu hlawktling tehfung pakhat cu hruaitutha a hringsuakmaw ti asi.
Hruaitutha hringsuak dingin canpualtha lamzin tha sangka onsak hawlsakin kaihruai,
zirh, tundin awksan asizo. Namthlak, lamzin phihsak awksan asi nawnlo.Mah le
mibur, pawlkom cio ah a thangso thei dingmi a tawp tiang an thansoh theinak
dingin neih sumsaw, tummi hmanrua, canpualtha pe in tungding aw tawn sawn uhsi.
3) Zo kan si? (Identity)
Thleidan awknak, huatnak thlaici tuhnawn hlah uhsi. “Kanmah”
“anmah” kan timi kan zoh a cu fel a cu zo. Khrih ah pumkhat, miphun-Chin ah
pumkhat sinak in kan mipun pawl tawntem sawn seh. Kawhhran pawl, hrinhnam tek
tete, tvp in thenthek nak “false identity” tuah nawn hlah uhsi. Kan thuanthu a
cem tikah miphun thenthek tu si loin pumkhat sitertu sawn si uhsi. Rinhlelhnak
thlaici tuh nawn hlah uhsi. Mai hnatuanpi siseh mah thawn a tuan lomi hruaitu
siseh midangin an huat ding, rinhlelh dingin tongkam, tuahnak, lungput thalo
pawl bansan thlang uhsi. “An” “Kan” ti tikah zumnak thu sim tikah “Khrih” ah
miphun thu sim tikah”Chin” ah pumkhat kan sizia kan milesa lungsungah tumbik
ter uhsi. Thenthek awknak cu miphun siatnak asi. Satan hmanrua asi.
4) Mawhsiat awknak
Midang mawhsiat thiamtu upatnak lungphun ti a um dah lo. Kan khua, kan ram, kan
miphun, kan pawlkom thuanthu parah midang mawhsiat bang tlang uhsi. Khua pakhatah
inn pakhat cu a rawp, ruah a zun, phar a cim, tikah zosi kan mawhsiat ding?
Hmuansak hmuan thlang mawhsiat rerosan asi nawnlo. Kanmai insang, khua le ram, kan
miphun thuanthu cu kanmai liang parah suangin tuan cio uhsi.
5) A rahsuakmi
Hruaitu parah hngat awk lo nak thlun awk theilonak a suak, senpi vangtlang
thatnak hrang pek awknak a tlaniam sinsin. Miphun thuanthu tuahtha dingin
zohman in mai tabul vekin liangparah suangtu an um nawn lo ahcun khua le ram,
miphun thuanthu cu miphun dang kutah kan pek vek asi. Zovek an si khal le
Pathian pekmi in hruaitu pawl cohlang uhsi, upat uhsi, pumpe aw uhsi.
6) Sunmang umlo santhar Mino
Hruaitu pawlin thuanthu an sim nawnlo tikah sunmang um loin santhar mino an
pang-vai, an va-vai. Khui lamzin zawh ding kan si, zo in ziangvek canah ziang a
tuah ding, zion zo vek milai cu ziangvek upatnak a pek dingih ziangtin mibur
miphun thuanthu tuahthat asi ding? Ziangtin leitlun khawmual miphun tintian
lakah a burin kan tlan ve ding , tvp thuanthu lamzin hmuhtu an um nawn lo.
"Sunmang a um lo tikah mipi siatnak an tawng" timi vekah miphun
thuanthu dinhmun a thleng asi.Zo kan si, ziang tuanvo ka nei, ziangvek canpual
ka nei, timi miphun, mibur umtuzia, sunmang santhar milesa pawl lungsung khatko
in burh thlang uhsi. Leitlun nun lamzin hmuhtu meifar kan miphun in a tul asi.
7) Mahlemah cawimawi aw thei lo
Miphun thangso pawlin siabgpahrabg an nei. Miphun dangin thah an tum
tikah anmai thisen thawn an miphun siangpahrang cu an hum theu. An miphun
cawimawitu asi. Mai miphun hruaitu dodal, simsia, thangsiat zawk rero miphun an
thangso dah lo, tlak siatnak hrampi asi. Mai miphun, mibur, pawlkom hruaitu cawimawi
hnakin namthlak awknak pawl hi bansan a cu tuk zo. Mifim pawl an fimnak vekin
hman thiam, hruaitu pawl thlunthiam zir uhsi. Absalom cawimawi cu siatnak in
dung a tlun ringring asi. Cawimawi tlak mifim mithiam hruaitu tha Pathian pekmi
cawimawi le thlun zuam cio uhsi. Kanmai miphun, pawlkom hruaitu pawl cu kanmah
in kan cawimawi lo asile miphun dangin in cawimawi sak dah lo ding. In hnihsan
men sawn asi.
Santhar mino pawl in kan lungput, tongkam le tuahnak in kan thleg aw ding maw,
santilian in miphun thuanthu a fen rero lai hrih ding maw? Falam milesa mibur
lamzin a thim hrih ding maw, santhar ni eng mawi thawn a tleu ve thlang ding
maw? Mi zo khakin hril ding kan nei asi.
1) Hruaitu tangtlang, tuantlang uhsi, bawm aw tawn uhsi.
2) Hruaitu tha hringsuak uhsi, Namthlak lamzin phih thangsiat awksan asi
nawnlo. Hruaitu tha hringsuak uhsi.Lamzin tha, canpualtha hawlsak, onsak,
khihhmuh aw tawn uhsi.
3) “Kan”, “An” ti aw hlah uhsi. Huatnak le thentheknak tipungtu, Satan palai
tuan nawn loin duhdawtnak tipungtu Khrih palai, zumnak ah le miphun ah pumkhat
sinak dinpi uhsi.
4) Thuanthu sia ruangah midang nawhsiat bang uhsi, kanmai thuanthu cu kanmai
liang parah a thum awk vekin tuanvo le mawhphurhnak la ngam thlang uhsi.
5) Mipi pawl khalin hruaitu hruainakah hngat awaw in pumpe aw uhsi
6) Kaa cip nawn hlah uhsi; khui lamzin ah kan miphun thuanthu feh dingmi asi,
santhar Mino hnenah lamzin hmuh vivo uhsi
7) Cawimawi tlak kan mifim mithiam, hruaitu pawl dodal bang thlangin cawimawi
uhsi, an dungthlun uhsi, a tulmi senpi thazaang thawn dinpi uhsi.
A tha lo kan hmuhmi pawl tuahtha dingin siseh thiltha kan
hmuhmi, neihmi, theihmi pawl a hlawkpitu ding hnenah pe sawng dingin Pathian
kawhmi, hrilce mi kan si. Hi ca a siartu poh in kan kiangkapah kna hmuhmi
thiltha lo, kan miphun le leitlunmi Pathian in amai hmuihmel kengin a sersiammi
pawl parah a thleng reromi, milai thuanthu tuahthatu dingah Pathian kawhmi kan
si. Kan hmuhmi, neihmi, theihmi thiltha pawl hmuahhmuah a hlawkpitu ding pawl
hnenah zemsawng simsawngtu dingah Pathian in kan hnenah in hmuhter, theihter,
neihtermi asi. Pathian in bulpak, insang, mibur, venghnen, le pawlkom umnak
kipah thiltha tipungtu, duhdawtnak tipungtu, nunrah burzat rah thei dinin lam
lo hruai in lo umpi vivo hram seh.


text:
Missions for Integrated Development of Horticulture (MIDH) hnuaia Serchhip District Horticulture Department ten Serchhip District chhung khaw hrang hrang thlabika Fur Zikhlum leh Fur Tomato chin tur an kui\iah chu a chingtu tur loneitute hnena pek turin nimin zing khan Serchhip a\angin vailiam a ni.MIDH hnuaia Fur Zikhlum leh Fur Tomato kui\iah vailiamna hun, Serchhip DC Office tual-a neih ah hian District Bawrhsap, Sangchhin Chinzah chuan Zikhlum leh Tomato te chu Thlasik thlai an nih thu leh kum tluanin kan mamawh bawk si anih thu sawiin, Fur laia chin theih tura ruahman leh kum tluana kan mamawh zat thar tura theihtawp chhuah chu thil \ul tak a ni, a ti a. Horticulture Department ten District chhunga chhungkaw engemaw zat te chin tura hetianga a \iak an nei chu lawmawm a tih thu sawiin, hlawhtling taka an tharchhuah theih chuan ram tan hmasawnna rahbi hlu tak a tling dawn a ni, a ti a. Serchhip Horticulture thawktute thawhrimna chu fak tlak nia a hriat thu a sawi a ni.
He hun kaihruaitu Divisional Horticulture Officer (DHO), Margaret Vanlalzami chuan, sorkar laipuiin kum 2022 a loneitute sum lakluh a leta tihpun a tumna kal zelah he hmalakna hi kalpui a nih thu sawiin, Fur laia State pawn a\anga kan chawkluh nasat em em Zikhlum leh Tomato chu a chi \ha bik, ruahtui tam lai pawha damchhuak ngei tur chu Serchhip Horticulture Centre of Excellent ah kui\iah niin loneitute hnenah semchhuah \an a nih thu a sawi a. A chi man hi a to em avang leh a kim thei ang bera kui\iah ngei an duh avangin a chia sem lovin a \iakin an sem tak thu a sawi a. Serchhip District chhungah a chingtu tur hlawm ruk (cluster 6) Hualtu, Hmun\ha, N. Vanlaiphai, Serchhip, Baktawng leh Thenzawl-a chhungkaw thlanchhuah hnenah pek an nih tur thu a sawi a. Zikhlum hi chhungkaw 200 leh Tomato hi chhungkaw 100 ten an ching dawn tih a sawi bawk.
He hunah hian Horticulture Development Officer, Lucy Zaithangpuii chuan Technical Report pein Zikhlum hi Japan Variety, Ryozeki leh Tomato hi Arka Rakshak leh Arka Samrat a nih thu a sawi a, kumin bik atan Zikhlum \iak hi nuai 20 leh Tomato hi nuai 5 vel mamawh a nih laiin Horticulture Centre-ah hian \um khatah \iak nuai 4 vel chauh kui\iah theih a nih thu a sawi a, mahse a \iak hmasa te semchhuah rualin a thar kui leh nghal zel a nih tur thu sawiin, hei hian a hralhna lamah pawh a chingtute tan awlsamna a thlen theih zawk beisei a nih thu a sawi bawk.
Nimin zing-a Zikhlum leh Tomato \iak vailiamna hunah hian Bawrhsap hian Hualtu Cluster-a sem turte a vailiam a, heng te hi loneitute hnenah semchhuah zui nghal a ni bawk.
Popular News
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ta ngawt lah tam tak an awm. A bik takin Taxation Department lam ten dawrkai te tan siam ngei ngei tur tiha thuchhuah an siam tak atang phei hi chuan he thil hi engemaw a awmzia le tih hi kan khawlai ti ti a ni ta fo mai. Chuvang chuan a kalphung leh a awmzia hi theih ang angin hrilhfiah i lo tum dawn teh ang.
MBSE in HSLC Exam result nimin-a a tihchhuah ah Marian H/S Serchhip-a zirlai in pakhatna hauh
Mizoram Board of School Education (MBSE) chuan nimin khan kum 2017 High School Leaving Certificate (HSLC) Exam result tichhuakin Marian High School Serchhhip-a zirlai, Laldintluanga s/o C. Lalengthanga, Serchhip Chhim Veng chu Mizoram pumah pakhatna a ni.
Committee peng din thar
Serchhip Sub-Hqrs. YMA hruaitu thlanna neih a nih hnuah Committee peng hrang hrang din thar an ni leh ta a,
Tun thla tawp lamah Scholarship pekchhuah hman beisei a ni
Nimin khan MZP General Hqrs. hruaitute leh Mizoram Scholarship Board Secretary, JH. Zoremthanga te chuan Mizoram Scholarship Board Office-ah inkawmna neiin Zirlaite Scholarship chungchang sawihona neih a ni.
CADC-ah sawrkar tur chianglo
Chakma Autonomous District Council-ah pawl pahnih BJP leh Congress \angdun leh MNF in Sawrkar an siam theih thu an thlen avangin sawrkar siam tur hi Floor Test hmanga thlan a ngai dawn nia hriat a ni.
Serchhip-ah Crime Review Meeting neih a ni
Nikum aiin kumin ah thubuai ziahluh a pung nasa
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Sports Incentive Cash Award sem
Sports Minister, Zodintluanga chuan nimin khan Mizoram infiammi, rampawn leh ram chhunga medal la te hnenah Incentive Cash Award a sem.
CM hovin Mizoram State Biodiversity Board \hukhawm
Mizoram State Biodiversity Board chu nimin khan an Chairman, Chief Minister Lal Thanhawla hovin CM's Cabinet Meeting Room-ah an \hu-khawm.
VAIHLO LEH NU HRISELNA
New Pension Scheme chungchang zirhona Aizawl-ah neih a ni.
Mizoram sorkar-a Finance Department leh NSDL e-Governance Infrastructure Limited, Mumbai \angkawpin an buatsaih, nikhat awh New Pension Scheme chungchang zirhona “Workshop on New Pension Scheme” chu Tourist Lodge, Chaltlang-ah neih a ni.


text:
Tuesday, 13 October 2009
‘Goodbye Zoram Rose’
Tukin chu Inrinni a ni a, tuk dang ang bawkin ka computer ka han ‘on’ a, Zoram chanchin thar a awm dah lawm ni tiin website thenkhat ka han hawng a, chutah chuan “Padma Shree Lalsangzuali Sailo passed away” tih thupui ka han hmu zet chu hun rei tak atanga ka lo rap tawh, a taka thleng tura ka phal thlawt loh avanga ka ngaih ka tih that luih hram hram thinnate chuan min chhan zo ta lo. Pi Zualbawihi a boral ta tih ka hriat veleh ka thiante ka han be kual a; amaherawhchu vangkhua a ngui thlawt! Tu hi nge hlim zo ang a, tu hi nge nui thei ang? Zoramparmawi a lo tliak ta mai hian nu leh pate mai ni lo, pi leh pute ho pawh ni mai lo, he mizo thang leh tharte hi a nghawng lo thei lo va, sun lo thei tunge awm ang? A nā ka ti vawng vawng a, sawi leh tur chuang a awm lo, a nā hi a ni tawp mai. Hringnun hi a lo makin a lo rapthlak mang e tia tah hawm hawm mai ka nāp a, weekend hlimawm tak thin kha ‘Lungngaihna Weekend’-ah a lo chang ta a ni.
Naupang ka nih laia ka hla sak zin ber chu Pi Zualbawihi hla Kumhlui thlahna te leh kristmas hla dangho kha a ni a, rilruah hian a thi thei tawh ngai lo. Ram dang leh hmun hla takah awm thin mah ila, heng a hla mawite hi thinlaiah a cham tlat tawh a, a thuziak leh thil dang tam tak a tihte chu ropui hle mah se, heng a kristmas hla mawite hian Zofate thinlai a hnźm a, ama irawm chhuak deuh vek a nihna hian a hlutna a tichiang lehzual a ni. Mahse a satu Pi Zualbawihi erawh hmuh tur a awm ta si lo.... Hrilh a hai, a na vawng vawng tih mai loh chu sawi tur avang a ni e.
Thu tam tak ziah ka tum lo va, Pi Zualbawihi leh keima inlaichinna erawh tlemte tarlan ka duh ve a, chu chu a mi duhsakna hi a ni. Ka thuziak fahrah tź tź, Lelte-a mi hi a lo chhiar ve kauh kuah thin a ni ang chu, vawikhat chu Switzerland atangin ka han call a, min lo ral hriat ve hle mai hi a lo ni a. Ka tan chuan thil awihawm loh han tih phal rual ni lo mah se, awih a har a, ka mizo hmeichhe ngaihsan ber leh ngaihhlut ber mai a nihna te han hrilh hrep ka duh laiin thil dang kan titi ta zawk a. Mizo hmeichhe dinhmun te leh thu leh hlaa mizote hmasawn dante a ni a. MAL hmalak dan te ka zawt ve bawk a, ropui ka tiin ka lo lawm ru ve em em a ni. Tichuan, “Pi Zualbawih, eng nge ka lo thawn ang che? Han sawi teh” tiin ka zawt a. “Min ‘pi’ suh, min ‘ni’ zawk rawh,” ti chungin a nui bawrh bawrh a. Kei chuan, “A nih, Ni Zualbawih han sawi la...,” ka ti a. “Engmah a ngai lo, Sap ram chhuak lehkhabu ka duh a, Topic lam pawh ‘World Women Enviromental Activists” a ti a. “Chutiang chiah chu i hmuh loh pawhin khawvela hmeichhe entawn tlakho chanchin chuanna hrim hrim pawh a pawi lo,” a ti a. Sap tawng takin “OK” ka han ti khauh a, tichuan a khat tawka ka han call zauh zauh bak chu ka reh leh ta vang vang a.
Tichuan Nikum 2005 khan a lehkhabu ka la chhiar ve loh ho “Ka Hring Lamtluang” tih te, “Tlawm ve lo Lalnu Ropuiliani” tih te leh “Khuangthli” tih bute chu ka lo chhiar ve ngei atan a īt a, “Ka rawn thawn ang che,” a ti a; amaherawhchu lehkhabu inthawn hi a bu man aia a thawn man a tam zawk thin avangin ka tlawmngai deuh a, “A ngai lo, mimal rawn kal remchang an awm mai ang,” tiin ka hrilh a. A hnuah rawn kal remchang mai tur an awm avangin a rawn thawn tum ho chu ka pu(Lalthathanga Sailo) chuan mi va lamsak a, lawm takin a kawm chhung lamah hian thu tlem te te a ziak zung zung a, sikul kal mai tur a nih avangin a ziak sei hran lo nā a, a mi duhsakna thute a nih avangin ka tan a hlu takzet a ni. Tichuan, a thlawnin a lehkhabu pathum chu ka kawl ve ta ran mai a, vawi tam ka chhiar chhuak a, Lalnu Ropuiliani chanchin phei chu a ngaihnawm mai a ni lo va, ka tan chuan hriatna robawm a tling takzet a, kan thlahtu thenkhatte hming ka han hmu ve phei chu ka lawm ve em em a ni. Amah pawh ka han phone leh a, comment ang reng han hrilh pah fawmin tha ka tih thute ka han sawi a. Ani chuan tawngkam mai ni lo, ziak ngeiin min rawn hrilh la, “Chhut leh hunah ‘feed back’-ah ka lo dah ve ang e,” a ti nghe nghe a ni.
Hun a kalzel a, kumin kum tir lama a fapa a boral tihte ka hriatin amah ngei han biak ka duh em em laiin ka hreh deuh tlat mai a. Achhan pawh a fapa a hmangaihzia leh a duatzia ka hriatpui avangin min lo tah khum chiam ang a, awm ngaihna hre lo hian ka awm palh ang tih ka hlauh avangin a sarhu han reh deuh phawt teh se, tiin ka rial ta deuh a. E-mail erawh chuan sūnna thuziak ka thawn tho a. A hnuah July, 2006 thla tir lam khan Pu Zoliana Royte a rawn zin hlauh mai a, Pi Zualbawihi chanchin ka han zawh chuan, “Brain Tumor a lo nei a, a lainat awm takzet a ni. Phai lam an panpui a, a tha chho ve leh mai turah kan ngai,” a ti a. Ka ngaih chu a tha chiah chuang lo na a, a that ve leh mai chu ka beisei tawngtainaah pawh ka lam tel fo thin a ni. Tichuan, hun a lo kal zela, August thla tir lam khan UNO meetinga rawn kal Pu K. Hawla Sailo hnenah ka zawt leh a, a bei a dawn thu leh a khawngaihthlakzia min hrilh a. Amaherawhchu a hnena ka bat tlat, a lehkhabu min chah “World Women Enviromental Activists” lehkhabu chu UNO hmunpui book room hawn remchan lai a ni bawk a, tiin Pu Hawla nen kan va lut a, a mi chah ngei mai chu ka hmu ta nawlh mai a, leisak ka tum lai chuan Pu Hawla’n, “Puia ngaichang rih zawk teh, han dam tha deuh te te se la, tunah chuan lehkhabu chhiar thei pawh a ni rih si lo va, a dam that veleh thawn zawk la a that ka ring,” a ti a. Keipawh chuan a thu chu zawmin lei hual atan ka dah leh rih ta a ni.
Tichuan a hnu deuh August thla tawp lam khan amah ngei han biak ka duh avangin a mobile ah ka han ring ral ral a. A pasal Pu Dina’n aw ka zāng takin mi lo chhawn a. Phai atanga an hawn leh tawh thu te, amah pi Zualbawihi pawh a that deuh thu leh in lama inenkawl an tum thute min hrilh a. Pi Zualbawihi chu khuma a mut thute a sawi tak hnu chuan a dinhmun ka hrethiam nghal a. Amah ngei han biak kher pawh chu tūl ka ti ta lo va, tawngtai lama ka hriatreng thute ka hrilh hnuin kan titawp ta a. A chanchin ka lo ngaihven rūk reng laiin nimin (Zirtawp ni)October 13, 2006 chuan mizo website thenkhatah “Lalsangzuali Sailo a boral” tih leh “A la thi chiah lo” tihte chu chanchin rapthlak ka lo hriat chu a ni ta a. Thi thana thang hi an dam chhuak duh viau mai tiin ka inhnem ve leh a.
Amaherawhchu, vawiin ni october, 14 (Inrinni) zet chu Zofate tan vangkhua a lo ngui ta... Zoram rose-par mawi a ngurpui nemnemi chuan chatuan ram min lo pansan ta a ni a. Amah ang hi Mizo chhūl hian min hrinsak leh thei ang em? tih hi zawhna tlanglawn tak a nih ka ring. Khawvelah hian zaithiam tam tak an awm a, hlaphuah thiam tel nghal te pawh an awm ve zauh zauh. Amaherawhchu, thuziak thiam satliah mai pawh ni lo, thu leh hla a miril tak hi an vang hle a. Chu mai pawh a la ni lo vang, hmeichhe dinhmun chawikan tum tlattu leh enviroment humhalh a, Green Mizoram thinlung pu tlattu hi an awm leh mai mai tawh lo tawp ang.
Mizo hmeichhiate hi hmanlai atangin an nźp bik lo hle a, pasalte aiawh zo vah khawpa mi huaisen leh fingte pawh kan lo nei nuk mai a. A hmasa ber atan Ropuiliani chanchin a ziak a, ngaihnawm ti lo kan awm lo tawp ang a, ngaihhlut nachang hre lo khawpa mahni hnam ngaisang lo pawh kan vang khawp ang. Chumi kal zel chuan a cho phur pawh a ni thawkhat ta ve ang, hmanlai mizo hmeichhe lalte chanchin lawrkhawm chu a bua ziah a tum thu mi hrilh a. A source pawh a khawnkhawm tawh thu leh ziak mai thei dinhmuna a din tawh thu te a sawi a. Chu’ng zingah chuan Ropuiliani chanchina chuang thenkhatte bakah Vanhnuailiana nupui chanchin te leh Lalpuiliana nupui chanchinte chu tarlan tel ngei a tum thu a sawi a. An pasalte thih hma emaw thih hnua an ai awh chho tate an nih avangin an chanchin hi Mizo thangtharte hriat ve ngei atan leh hmeichhe dinhmun chawikan a lo nih theih nana ruahman a nih thu chu hai rual lohvin a hriat sa a; amaherawhchu, chu a thil tum ropui tak mai tizo hman lova a fam ta mai hi tunge tuar thiam thei ang le? A mak a nā ka ti vawng vawng tih hial ka nāp e.
Goodbye..Mizoram Rose..!!
Mim ang lo piangin,
Zoram dung leh vang i mawi ngei e.
A ngurpui hraichawi i phur zo ngei,
Zofa hnahthlak zawngte mawitu,
I sakhming reng a thang mawi hluan e.
Zoram leilung awm chhung chuan,
I sulhnu leh kutchhuakte a dai tawh lo'ng.
Muangten chatuan ram pan ta la,
Lei hreawm hnutiang chhawnin,
Lal nunnema kiangah chawl hahdam la,
Mangtha tiin ka thlah mai nang che.
Goodbye...Zoram Rose...
- LP Sailo Zawlbuk, Switzerland
Kum 2006 Kristmas hmanga aizawl ka cham chhungin Pi Zualbawihi Pasal Pu Laldinliana pawh ka han ral a, chu chu hetiang hian thuin ka ziak a: Pi Zualbawihi(L) Leh Rawlthar Tang Fan Fan !
Tin, thian dangte Ziak pawh hetah hian chhiar theih a ni e. Lalsangzuali Sailo Nghilhloh Nan!
9 comments:
i pam lua e, thlafam vangkhua mawi tur an kan phal rih nem cheReplyDelete
Dah theih lah nisi lo che maw
A pawi mang e, Zualbawih mangthra.!
@Zorun hei ka blog ah ka lo link ve che ania, pawi lo ang chu tiraw.
Ok. Luke jh, tehreng mai. Thanks.ReplyDelete
min ti trap don lom mawle...ReplyDelete
a tak a hriat em em na nei ve lo mah i la, Pi Zualbawihi hi chu ka lo ral ngaihsan ve em em thrin a...a fam hma lua em a ni...a pawi mang e...
a uhiom thlot a niReplyDelete
a boral lai kha ka ni del ron zin lai a nia, a ui khop mai a
a bula om a nom zia, mi a tih tlang nel thiam zia leh in hriat lem loh poh a, thian ang maia mi komthiam a nih thu te kha a soi a
Kan chan ropui khawp mai. An inchhunga chawimawina a dawn zozai te khi Mizo zingah an vang khawpin ka ring.ReplyDelete
A ui awm khawp mai, kan Zoram rose kan chan a, a ith chi loh khawp mai.ReplyDelete
Elation —not late.ReplyDelete
http://chawnghilh.wordpress.com/2009/10/14/thlanmual/
nupui neih lam te post ava hun tawh em..hotupa!ReplyDelete
I blog chuan lung a va tileng ve hotupa, kumhlui theihnghilhin kumthar chibai le.ReplyDelete


text:
Feb 1, 2017, chawhnu lam khan Jajmau veng, Kanpur-a insak lai a chim a, hriat theih chinah mi 4 in nunna an chan a, mi engemawzat chu in chimah hian an la tang.
He chanchin buatsaih lai hian chhanchhuah hnathawktu, Sipai, National Disaster Response Force bakah police leh kangthelhtu pawl leh emergency services mi leh sa ten thihtawp chhuahin chhanchhuah leh chhawmdawl hna an thawk mek a ni.
Kanpur District Magistrate, Kaushal Raj sawidanin he in chimah hian mi 40 vel an la tang a ni.Thuneitute sawidanin he in hi Samajwadi Party hruaitu pakhat, Mehtab Alam-a in niin vawiina in chim lai hian hnathawktute hian chhawng thumna-ah hna an thawk mek a, “Mi 12 chu he in chim atang hian lakchhuah an ni a, hliam tuar thenkhat chu an ngaihtuahawm hle a ni,” an ti a, thi leh hliam zat hi la sang chho turah an ngai.
In chim chhan chiah hi la sawi theilo mahse an hmanraw hman leh a sak dan kalphungah duhthu a sam tawk lo niin ngaih a ni.
Hliam tuarte hi khawchhung damdawi leh Kanshiram Trauma Centre-ah te admit an ni hlawm.
Author : Kiddy Vanchhawng
Jan. 1, 2017